Упершыню Карола з’явілася на тэлевізійным экране ў 1977 годзе, атрымаўшы перамогу на шоў маладых талентаў. Праз некалькі гадоў прадзюсер Берт Карлсан прапанаваў ёй прыняць удзел у Melodifestivalen, але яна адмовілася. У 1983 годзе яна выпусціла сумесны альбом са шведскай метал-гуртом «Stand By» і ў тым жа годзе вырашае паспытаць шчасця на нацыянальным адборы. Яна выступае з песняй «Främling» (Незнаёмец) і перамагае, набраўшы максімальныя ачкі ад усіх членаў журы фестывалю. 23 красавіка яна прадстаўляе Швецыю на «Еўрабачанні-1983» у Мюнхене і займае 3 месца. За яе выступленнем на конкурсе сачылі 6.1 мільёна тэлегледачоў у Швецыі, што складае 84 % насельніцтва краіны — рэкорд, які не пабіты да гэтага часу. Гэтую песню Карола паўторна прадставіла ў 2005 годзе на юбілейным канцэрце Еўрабачання Congratulations ў Капенгагене, прымеркаваным да 50-годдзя конкурсу.